**Թրակիա A1 ավտոմայրուղի** (բուլղար․՝ Автомагистрала A1 „Тракия") կամ **Թրակիայի ավտոմայրուղի**, ավտոմայրուղի Բուլղարիայում, որը միացնում է Սոֆիան (սկիզբ), Պլովդիվը և Բուրգասը (ավարտ)։ Անվանվել է համանուն պատմական շրջանի պատվին, որի մի մասը մտել է Բուլղարիայի կազմի մեջ։ Ընդհանուր երկարությունը 360 կմ է։ Մայրուղու վերջին հատվածի պաշտոնական բացումը եղել է 2013 թվականի հուլիսի 15-ին, իսկ շինարարությունն ընթացել է ավելի քան 40 տարի։ Թրակիայի ավտոմայրուղին ներկայումս առաջինն է երկրում իր երկարությամբ․ A2 «Խեմուս» ավտոմայրուղու երկարությունը 167 կմ է՝ ծրագրված 433 կմ-ի փոխարեն։

A1-ը միանում է Սոֆիայի օղակաձև ճանապարհի արևմտյան մասին և թույլ է տալիս արագ դուրս գալ A2 «Խեմուս» և A3 «Լյուլին» ավտոմայրուղիներ։ Հետագայում հնարավոր է միանա նաև A7 «Կալոտինա»-ի հետ և Սոֆիայի հյուսիսային անցատեղիին՝ Սոֆիայի երթևեկության խտությունը թեթևացնելու համար։ Ամենավերջում՝ Բուրգասի մոտ Թրակիայի ավտոմայրուղին միանում է A5 «Չերնո Մորե»-ին, որը հնարավորություն է տալիս ավելի արագ հասնել Վառնա և սևծովյան առողջավայրեր։ 169-րդ կմ-ի վրա՝ Օրիզովո ճանապարհային հանգույցի վրա կա ճամփաբաժան՝ տանող A4 «Մարիցա», որը Թրակիայի ավտոմայրուղին միացնում է թուրքական սահմանով անցնող ճանապարհն (Կապիտան Անդրեևո բնակավայր)։ Հանգույցը գտնվում է Պլովդիվի և Չիրպանի միջև՝ Պերվոմայից մոտավորապես 5 կմ հյուսիս։

Պատմություն
-----------

Ճանապարհի շինարարությունն սկսվեց 1973 թվականին։ Սոֆիայից Նովի Խան տանող հատվածի առաջին 10 կմ-ը կառուցվել է 1978 թվականին, իսկ 1984 թվականին ավտոմայրուղին երկարացրին մինչև Պլովդիվ՝ Բուլղարիայի երկրորդ քաղաքն ըստ մեծության։ 1995 թվականին ավարտին հասցվեց Պլովդիվ-Պլոդովիտովո ճանապարհային հանգույցի միջև ընկած 32 կմ-անոց հատվածը․ կառուցումն իրականացվեց Վերակառուցման և զարգացման եվրոպական բանկի ֆինանսավորմամբ։ 2000 թվականին Եվրոպայի ներդրումային բանկը գումար հատկացրեց ևս 2 հատվածների շինարարության համար՝ Օրիզովոյից Ստարա Զագորա ճանապարհային հանգույցներ ու Կարնոբատից Բուրգաս տանող հատվածների համար։ Մինչև Ստարա Զագորա տանող հատվածն ավարտին են հասցրել 2007 թվականին, իսկ 1 տարի առաջ շահագործման հանձնեցին Բուրգասի մոտ գտնվող վերջին հատվածը։

2005 թվականին շինարարությունը նշանավորվեց Բուլղարիայի կառավարության և պորտուգալական ընկերության միջև կնքված 35 տարվա սկանդալային պայմանագրով, որով ծրագրվում էր կառուցել ճանապարհն առանց սերբական սահմանից տենդերային գործողությունների (Կալոտինա-Բուրգաս անցակետ), սակայն պայմանագիրը լուծարվեց 2008 թվականին, իսկ Ստարա Զագորա-Կարնոբատ հատվածը կառուցվեց Եվրամիության կառույցային ֆոնդերի միջոցներով։

2009-2010 թվականներին բանակցություններ էին ընթանում Ստարա Զագորայի, Նովայա Զագորայի, Յամբոլ-արևմուտք ճանապարհային հանգույցի և Կարնոբատի միացման համար։ Այդ ճանապարհի ընդահանուր երկարությունը 116.8 կմ էր։ 2012 թվականի կեսերին բացվեցին այս ճանապարհների միջև ընկած առաջին հատվածները, իսկ 2013 թվականի հուլիսի 15-ին բացվեց Յամբոլ-արևմուտք ճանապարհային հանգույց-Կարնոբատ ճանապարհի վերջին հատվածը։

Հատվածներ
---------

| Էջք | Կմ | Նշանակման կետեր | Կարգավիճակ |
| --- | --- | --- | --- |
| 
  | 0 | Սոֆիայի օղակաձև ճանապարհ, Ցարեգրադսկոե խճուղի | Շահագործվում է |
|  | 5 | Լոզեն, Ռավնո Պոլե | Շահագործվում է |
|  | 5,5 | Նովի Խան | Շահագործվում է |
|  | 24,4 | Վակարել | Շահագործվում է |
|  | 35,2 | Իխտիման-հյուսիս | Շահագործվում է |
|  | 47,2 | Իխտիման-հարավ, Կոստենեց | Շահագործվում է |
|  | 61,7 | Վետրեն | Շահագործվում է |
|  | 70 | Ցերովո, Վելինգրադ | Շահագործվում է |
|  | 80,8 | Կալուգերովո, Դինկատա | Շահագործվում է |
|  | 91 | Պազարջիկի, Պանագյուրիշտե | Շահագործվում է |
|  | 113 | Ցալապիցա, Սիեդինենիե | Շահագործվում է |
|  | 120 | Պլովդիվ-արևմուտք, Պամպորովո (այնտեղ և արևմուտքից) | Շահագործվում է |
|  | 122 | Պլովդիվ-արևմուտք, Պամպորովո (այնտեղ և արևելքից) | Շահագործվում է |
|  | 127 | Պլովդիվ-հյուսիս | Շահագործվում է |
|  | 134 | Պլովդիվ-արևելք | Շահագործվում է |
|  | 151 | Բելոզեմ | Շահագործվում է |
|  | 166 | Պերվոմայ (միայն արևմուտքից) | Շահագործվում է |
|  | 169 |  (Խասկովո/Դիմիտրովգրադ; Թուրքիա Ստամբուլ Հունաստան) | Շահագործվում է |
|  | 175 | Չիրպան | Շահագործվում է |
|  | 185 | Չիրպան | Շահագործվում է |
|  | 209 | Ստարա Զագորա  **E 85** | Շահագործվում է |
|  | 240 | Նովա Զագորա | Շահագործվում է |
|  | 276 | Յամբոլ-արևմուտք | Շահագործվում է |
|  | 283 | Հանգստի գոտի, Կաբիլե | Շահագործվում է |
|  | 290 | Յամբոլ-արևմուտք  | Շահագործվում է |
|  | 326 | Կարնոբատ | Շահագործվում է |
|  | 352 | Բոլգարովո, Բուրգասի նավթի հանքատեղ | Շահագործվում է |
| 
  | 360 | Բուրգաս, Վետրեն  **E 87** | Շահագործվում է |
|

Պատկերասրահ
-----------

* Հատված Նովա Զագորայի մոտՀատված Նովա Զագորայի մոտ
* Հատված Վակարել գյուղի մոտՀատված Վակարել գյուղի մոտ
* Վակարել ֊ Պանագյուրիշտե հատվածՎակարել ֊ Պանագյուրիշտե հատված
* Հատված Բուրգասի մոտՀատված Բուրգասի մոտ

Ծանոթագրություններ
------------------

1. ↑  "Bulgaria Opens Monday Its First Completed HWY Trakiya". *novinite.com*. 2013 թ․ հուլիսի 15.
2. ↑  Bulgaria’s 1st Fully Accomplished Motorway Opened July 15 (անգլ.)
3. ↑  "PM VIDENOV OPENS 32-KM SECTION OF TRAKIA MOTORWAY". *hri.org*. 1995 թ․ նոյեմբերի 17. Retrieved 2014 թ․ մայիսի 11.
4. ↑  "Нова съдебна атака срещу концесията на "Тракия"". *mediapool.bg* (in Bulgarian). 2006 թ․ ապրիլի 4. Retrieved 2014 թ․ մայիսի 11.`{{cite news}}`: CS1 սպաս․ չճանաչված լեզու (link)
5. ↑  ""Тракия" - първата цяла магистрала на България". *btv.bg*. Արխիվացված է the original 2014 թ․ մայիսի 13-ին. Retrieved 2016 թ․ հուլիսի 30. `{{cite news}}`: Unknown parameter `|dead-url=` ignored (`|url-status=` suggested) (help)